greek_downloads/Οικονομική Έκθεση PROFILE A.E.B.E. (2024,Εξαμηνιαία,Μητρική-Ενοποιημένη)/images/page_22.png
Εξαμηνιαία Οικονομική Έκθεση Χρήσεως από 1 Ιανουαρίου έως 30 Ιουνίου 2024 
 
                             
 
22 
 
επηρεάσει τα αποτελέσματα της Εταιρείας και του Ομίλου εν γένει. Στη σημείωση 14 των 
χρηματοοικονομικών καταστάσεων παρατίθεται ανάλυση των απαιτήσεων από πελάτες.  
 
5. Κίνδυνος ρευστότητας 
Η Διοίκηση αποδίδει ιδιαίτερη βαρύτητα στην διαχείριση του συγκεκριμένου κινδύνου, στην 
παρακολούθησή του με την διενέργεια μηνιαίας και τριμηνιαίας πρόβλεψης, στην συνεχή 
παρακολούθηση των ταμειακών ροών (εισροών και εκροών) και στην διαρκή αξιολόγηση και 
επανεκτίμηση της στρατηγικής που συνδέεται με την αποτελεσματική διαχείρισή του. 
Εντός του ως άνω πλαισίου και με βάση τα υφιστάμενα δεδομένα, ο εν λόγω κίνδυνος αξιολογείται ως 
απόλυτα ελεγχόμενος και διαχειρίσιμος. Η επιδείνωση, ωστόσο, των οικονομικών συνθηκών της 
παγκόσμιας αγοράς και η ανατροπή των προβλέψεων για την αναμενόμενη οικονομική ανάπτυξη σε 
συνδυασμό με τις κρατούσες συνθήκες αβεβαιότητας και ανασφάλειας, δύναται να επηρεάσει, σε 
ελεγχόμενο πάντως βαθμό, τη ρευστότητα της Εταιρείας και του Ομίλου.       
Στις σημειώσεις 20, 21, 22 και 23 των χρηματοοικονομικών καταστάσεων παρατίθεται πίνακας με τα 
δάνεια και τις λοιπές υποχρεώσεις του Ομίλου.   
 
6. Συναλλαγματικός κίνδυνος 
Ο Όμιλος δραστηριοποιείται σε διεθνές επίπεδο και συνεπώς είναι εκτεθειμένος σε κίνδυνο 
συναλλαγματικών ισοτιμιών που προκύπτουν κυρίως από το δολάριο ΗΠΑ και τις λίρες Αγγλίας. Ο εν 
λόγω κίνδυνος προκύπτει κυρίως από εμπορικές συναλλαγές σε ξένο νόμισμα, όπως επίσης και από 
καθαρές επενδύσεις σε οικονομικές οντότητες του εξωτερικού. Η Διοίκηση της Εταιρείας 
παρακολουθεί διαρκώς τους συναλλαγματικούς κινδύνους που ενδέχεται να προκύψουν και αξιολογεί 
την τυχόν ανάγκη λήψης σχετικών μέτρων, πλην όμως κατά την παρούσα χρονική στιγμή, η 
αβεβαιότητα που υφίσταται στο παγκόσμιο χρηματοοικονομικό περιβάλλον και η διακύμανση των 
συναλλαγματικών ισοτιμιών, καθιστά τον εν λόγω κίνδυνο υπαρκτό και ικανό να επηρεάσει τα 
αποτελέσματα και τις επιδόσεις του Ομίλου κατά τη διάρκεια του δεύτερου (Β΄) εξαμήνου της 
τρέχουσας χρήσεως. 
 
7. Επιτοκιακός κίνδυνος 
Ο κίνδυνος επιτοκίων για τον Όμιλο θεωρείται κατά την παρούσα χρονική στιγμή ως διαχειρίσιμος, 
δεδομένου ότι ο Όμιλος έχει περιορισμένη και σε κάθε περίπτωση ελεγχόμενη έκθεση σε τραπεζικό 
δανεισμό. Πολιτική του Ομίλου είναι να διατηρεί το ύψος του συνολικού δανεισμού σε μεταβλητό 
επιτόκιο και να επεμβαίνει διορθωτικά, όποτε απαιτείται, και παράλληλα να αποφεύγει, στο βαθμό 
που αυτό είναι επιτρεπτό από την εν γένει επιχειρηματική δραστηριότητα, την έκθεση σε περαιτέρω 
δανειοδότηση.  
Η περιορισμένη έκθεση του Ομίλου σε δανειακά κεφάλαια αποτελεί το ουσιαστικό αντιστάθμισμα στον 
επιτοκιακό κίνδυνο. Σημειώνεται, πάντως, ότι τα ταμειακά διαθέσιμα και ισοδύναμα του Ομίλου 
υπερκαλύπτουν το σύνολο του τραπεζικού δανεισμού. 
 
8. Κίνδυνοι από την κλιματική αλλαγή 
Με τον όρο «κλιματική αλλαγή» νοείται η αλλαγή του παγκόσμιου κλίματος που οφείλεται στις 
ανθρώπινες δραστηριότητες και προκαλείται κυρίως από την αύξηση της συγκέντρωσης αερίων 
προκαλούντων το φαινόμενο του θερμοκηπίου στην ατμόσφαιρα.
<div>
<p>Εξαμηνιαία Οικονομική Έκθεση Χρήσεως από 1 Ιανουαρίου έως 30 Ιουνίου 2024</p>
<p>22</p>
<p>επηρεάσει τα αποτελέσματα της Εταιρείας και του Ομίλου εν γένει. Στη σημείωση 14 των</p>
<p>χρηματοοικονομικών καταστάσεων παρατίθεται ανάλυση των απαιτήσεων από πελάτες.</p>
<p>5. Κίνδυνος ρευστότητας</p>
<p>Η Διοίκηση αποδίδει ιδιαίτερη βαρύτητα στην διαχείριση του συγκεκριμένου κινδύνου, στην</p>
<p>παρακολούθησή του με την διενέργεια μηνιαίας και τριμηνιαίας πρόβλεψης, στην συνεχή</p>
<p>παρακολούθηση των ταμειακών ροών (εισροών και εκροών) και στην διαρκή αξιολόγηση και</p>
<p>επανεκτίμηση της στρατηγικής που συνδέεται με την αποτελεσματική διαχείρισή του.</p>
<p>Εντός του ως άνω πλαισίου και με βάση τα υφιστάμενα δεδομένα, ο εν λόγω κίνδυνος αξιολογείται ως</p>
<p>απόλυτα ελεγχόμενος και διαχειρίσιμος. Η επιδείνωση, ωστόσο, των οικονομικών συνθηκών της</p>
<p>παγκόσμιας αγοράς και η ανατροπή των προβλέψεων για την αναμενόμενη οικονομική ανάπτυξη σε</p>
<p>συνδυασμό με τις κρατούσες συνθήκες αβεβαιότητας και ανασφάλειας, δύναται να επηρεάσει, σε</p>
<p>ελεγχόμενο πάντως βαθμό, τη ρευστότητα της Εταιρείας και του Ομίλου.</p>
<p>Στις σημειώσεις 20, 21, 22 και 23 των χρηματοοικονομικών καταστάσεων παρατίθεται πίνακας με τα</p>
<p>δάνεια και τις λοιπές υποχρεώσεις του Ομίλου.</p>
<p>6. Συναλλαγματικός κίνδυνος</p>
<p>Ο Όμιλος δραστηριοποιείται σε διεθνές επίπεδο και συνεπώς είναι εκτεθειμένος σε κίνδυνο</p>
<p>συναλλαγματικών ισοτιμιών που προκύπτουν κυρίως από το δολάριο ΗΠΑ και τις λίρες Αγγλίας. Ο εν</p>
<p>λόγω κίνδυνος προκύπτει κυρίως από εμπορικές συναλλαγές σε ξένο νόμισμα, όπως επίσης και από</p>
<p>καθαρές επενδύσεις σε οικονομικές οντότητες του εξωτερικού. Η Διοίκηση της Εταιρείας</p>
<p>παρακολουθεί διαρκώς τους συναλλαγματικούς κινδύνους που ενδέχεται να προκύψουν και αξιολογεί</p>
<p>την τυχόν ανάγκη λήψης σχετικών μέτρων, πλην όμως κατά την παρούσα χρονική στιγμή, η</p>
<p>αβεβαιότητα που υφίσταται στο παγκόσμιο χρηματοοικονομικό περιβάλλον και η διακύμανση των</p>
<p>συναλλαγματικών ισοτιμιών, καθιστά τον εν λόγω κίνδυνο υπαρκτό και ικανό να επηρεάσει τα</p>
<p>αποτελέσματα και τις επιδόσεις του Ομίλου κατά τη διάρκεια του δεύτερου (Β΄) εξαμήνου της</p>
<p>τρέχουσας χρήσεως.</p>
<p>7. Επιτοκιακός κίνδυνος</p>
<p>Ο κίνδυνος επιτοκίων για τον Όμιλο θεωρείται κατά την παρούσα χρονική στιγμή ως διαχειρίσιμος,</p>
<p>δεδομένου ότι ο Όμιλος έχει περιορισμένη και σε κάθε περίπτωση ελεγχόμενη έκθεση σε τραπεζικό</p>
<p>δανεισμό. Πολιτική του Ομίλου είναι να διατηρεί το ύψος του συνολικού δανεισμού σε μεταβλητό</p>
<p>επιτόκιο και να επεμβαίνει διορθωτικά, όποτε απαιτείται, και παράλληλα να αποφεύγει, στο βαθμό</p>
<p>που αυτό είναι επιτρεπτό από την εν γένει επιχειρηματική δραστηριότητα, την έκθεση σε περαιτέρω</p>
<p>δανειοδότηση.</p>
<p>Η περιορισμένη έκθεση του Ομίλου σε δανειακά κεφάλαια αποτελεί το ουσιαστικό αντιστάθμισμα στον</p>
<p>επιτοκιακό κίνδυνο. Σημειώνεται, πάντως, ότι τα ταμειακά διαθέσιμα και ισοδύναμα του Ομίλου</p>
<p>υπερκαλύπτουν το σύνολο του τραπεζικού δανεισμού.</p>
<p>8. Κίνδυνοι από την κλιματική αλλαγή</p>
<p>Με τον όρο «κλιματική αλλαγή» νοείται η αλλαγή του παγκόσμιου κλίματος που οφείλεται στις</p>
<p>ανθρώπινες δραστηριότητες και προκαλείται κυρίως από την αύξηση της συγκέντρωσης αερίων</p>
<p>προκαλούντων το φαινόμενο του θερμοκηπίου στην ατμόσφαιρα.</p>
</div>